Ընդունուած է մետրոներ կառուցել այն քաղաքներուն մէջ, ուր բնակչութիւնը մէկ միլիոնէ աւելի է: Այդ չափանիշով Երեւանի մէջ ընդհանրապէս մետրօ չէր կառուցուեր,քանի որ այդ ժամանակ բնակչութեան թիւը կը կազմէր 800.000 : Այստեղ անհրաժեշտ էին բոլորովին այլ մօտեցումներ, հիմնաւորումներ եւ փաստարկներ: Եւ այդ փաստարկները գտնուեցան․ մայրաքաղաքի փողոցներու ծանրաբեռնուածութիւնը փոխադրամիջոցներով, խցանումները, քաղաքի ընդլայնման հեռանկարները եւ այլն: